የብአዴን 33ኛ አመት የምስረታ በአል ነገ ይከበራል
አዲስ አበባ፤ ህዳር  10/206 (ዋኢማ) – የብሄረ አማራ ዴሞክራሲያዊ ንቅናቄ (ብአዴን)33ኛ አመት የምስረታ በአሉን ነገ እንደሚያከብር  የድርጅቱ ማዕከላዊ ኮሚቴ አስታወቀ።አያሌ ታጋዮችና የፖለቲካ ድርጅቶች በተበታተኑበት ሁኔታ፥ ህዝባዊ አላማና ፅናት እስካነገብን ድረስ የአምባገነኖች  የበላይነት ጊዜያዊ በመሆኑ ታግሎ ማሸነፍ ይቻላል የሚል ጽናት የነበራቸው ቆራጥ ታጋዮች ኢህዴንን መስርተው፥ አባላትንና ደጋፊዎቸን በማበራከት በትግልና በድል ጎዳና ዘልቀዋል ይላል መግለጫው።በትግሉም ከሌሎች ዴሞክራሲያዊ ሃይሎች ጋር በመሆን ወታደራዊ አገዛዙን በመገርሰ ስለ ድል መብቃቱንም አስታውሷል።ብአዴን ከ1983 ድል በኋላም በመፈቃቀድ ላይ የተመሰረተና ዘላቂ ህዝባዊ አንድነትን የሚያረጋግጥ የሰላምና የዴሞክራሲ መሰረት የሆነ ህገ መንግስት በህዝቦች ተሳትፎ እንዲጸድቅና የህዝቦች የእኩልነት መብት ህገ መንግስታዊ ዋስትና እንዲያገኝ ከፍተኛ ትግል አካሂዷል።33ኛው የምስረታ በአልም ድርጅቱ ያለፈባቸውን የትግልና የድል አመታት በማሰብና የታላቁ መሪ  መለስ ዜናዊን ራእይ ለማሳካት፥ በመተግበር ላይ ያለውን የእድገትና ትራንስፎርሜሽን እቅድ በላቀ ተነሳሽነት ለመፈጸምና ተደራረቢ ድሎችን ለማስመዝገብ ሰፊ የልማትና የመልካም አስተዳደር ተግባራትን በማከናወን ይከበራል ብሏል ማዕከላዊ ኮሚቴው።ድርጅቱ አንግቦ የተነሳቸውን አላማዎችና ግቦች ተግባራዊ በማድረግ ረገድ የመጣበትን ርቀትና በዚህ ሂደት የነበሩ ጥንካሬዎችንና እጥረቶችን በመለየት፥ በቀጣይ የላቀ ውጤት ለማስመዝገብ መዘጋጀት ሌላኛውና በበአሉ የሚዘከር ጉዳይ ይሆናልም ብሏል።ድርጅቱ ካከናወናቸው የልማት፣ የዴሞክራሲና የመልካም አስተዳደር ተግባራት ባሻገር፥ በሃገር አቀፍ ደረጃ ለአስረኛ ጊዜ ለተመዘገበው 9 ነጥብ 7 በመቶ እድገት የአማራ ክልል አዎንታዊ ድርሻ እንደነበረውም ነው ድርጅቱ በመግለጫው ያነሳው።በትጥቅ ትግል እና ከዚያ በኋላ የተገኙ ድሎች የሚዘከሩበት 33ኛው የብአዴን የምስረታ በአልም ህዳር 11 ቀንይከበራል።